**Josh Archibald** (s. 6. lokakuuta 1992 Regina, Saskatchewan, Kanada) on kanadalais-yhdysvaltalainen jääkiekkoilija, joka edustaa NHL-seura Edmonton Oilersia. Pelipaikaltaan hän on oikea laitahyökkääjä. Pittsburgh Penguins varasi Archibaldin kuudennella kierroksella vuoden 2011 NHL:n varaustilaisuudessa.

Archibaldin isä Jim Archibald oli myös jääkiekkoilija. Hän pelasi urallaan NHL:ssä 16 ottelua Minnesota North Starsin joukkueessa.

Ura
---

Archibald siirtyi kaudeksi 2011–2012 USHS-liigasta yliopistosarja NCAA:han, jossa hän edusti nebraskalaista Omahan yliopistoa. Tulokaskaudellaan Archibald teki 36 ottelussa tehot 10+5=15. Kauden päätteeksi hänet valittiin edustamaan Yhdysvaltojen alle 20-vuotiaiden maajoukkuetta nuorten maailmanmestaruuskilpailuihin. Archibald sai kisoissa kuudessa pelaamassaan ottelussa kaksi syöttöpistettä sekä kärsi kolme kahden minuutin rangaistusta.

Toisella kaudellaan Omahassa Archibald oli joukkueensa sisäisen maalipörssin toinen sekä koko liigan 20 parhaan joukossa 19 osumallaan. Viimeisellä yliopistokaudellaan Archibald teki 37 ottelussa tehot 29+14=43 ollen liigan maalipörssin kolmas ja tullen valituksi ehdokkaaksi Pohjois-Amerikan parhaalle yliopistopelaajalle annettavan Hobey Baker Awardin saajaksi. Lisäksi hänet palkittiin NCAA:n vuoden parhaana hyökkääjänä sekä parhaana pelaajana ja hänet valittiin ensimmäiseen tähdistökentälliseen.

Kolmannen yliopistokauden jälkeen Archibald solmi kolmivuotisen tulokassopimuksen hänet kuudennella kierroksella vuonna 2011 varanneen Pittsburgh Penguinsin kanssa. Loppukauden aikana Archibald teki ammattilaisdebyyttinsä pelaten seitsemän runkosarja- ja kaksi pudotuspeliottelua Penguinsin AHL-farmiseura Wilkes-Barre/Scranton Penguinsissa. Kausi 2014–2015 oli Archibaldin ensimmäinen aikuisten tasolla. Hän pelasi AHL:ssä 45 ottelua tehoin 5+8=13. Lisäksi hän edusti ECHL-joukkue Wheeling Nailersia yhdeksässä pelissä.

Kaudella 2015–2016 Archibald pelasi suurimmaksi osaksi AHL:ssä, jossa hän teki 69 pelissä yhdeksän maalia sekä yhdeksän syöttöpistettä. 5. maaliskuuta 2016 hän pääsi tekemään NHL-debyyttinsä Penguinsin paidassa ottelussa Calgary Flamesia vastaan. Kaudella 2016–2017 Archibald pelasi kymmenen NHL-ottelua, joiden aikana teki kolme ensimmäistä maaliaan. Hän pelasi lisäksi myös neljä pudotuspeliottelua, joissa jäi pisteittä.

Heinäkuussa 2017 Archibald solmi Penguinsin kanssa kaksivuotisen ja yksisuuntaisen jatkosopimuksen. Archibald ehti pelata Pittsburghissa kolme NHL-ottelua sekä farmijoukkueessa kuusi ottelua ennen kuin hänet joulukuussa kaupattiin Arizona Coyotesiin yhdessä Sean Maguiren kanssa vaihdossa Michael Leightoniin.

Maaliskuussa 2020 Archibald teki kaksivuotisen jatkosopimuksen Oilersin kanssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Univ. of Nebraska-Omaha | NCAA | 36 | 10 | 5 | 15 | 33 | – | – | – | – | – | U20 MM | 6 | 0 | 2 | 2 | 6 |
| 2012–2013 | Univ. of Nebraska-Omaha | NCAA | 39 | 19 | 17 | 36 | 34 | – | – | – | – | – |
| 2013–2014 | Univ. of Nebraska-Omaha | NCAA | 37 | 29 | 14 | 43 | 62 | – | – | – | – | – |
|  | Wilkes-Barre/Scranton Penguins | AHL | 7 | 1 | 0 | 1 | 13 | 2 | 1 | 0 | 1 | 0 |
| 2014–2015 | Wilkes-Barre/Scranton Penguins | AHL | 45 | 5 | 8 | 13 | 24 | 3 | 0 | 1 | 1 | 0 |
|  | Wheeling Nailers | ECHL | 9 | 7 | 4 | 11 | 4 | – | – | – | – | – |
| 2015–2016 | Pittsburgh Penguins | NHL | 1 | 0 | 0 | 0 | 0 | – | – | – | – | – |
|  | Wilkes-Barre/Scranton Penguins | AHL | 69 | 9 | 9 | 18 | 75 | 10 | 1 | 0 | 1 | 10 |
| 2016–2017 | Pittsburgh Penguins | NHL | 10 | 3 | 0 | 3 | 4 | 4 | 0 | 0 | 0 | 2 |
|  | Wilkes-Barre/Scranton Penguins | AHL | 61 | 16 | 13 | 29 | 54 | 5 | 2 | 0 | 2 | 16 |
| 2017–2018 | Pittsburgh Penguins | NHL | 3 | 0 | 0 | 0 | 0 | – | – | – | – | – |
|  | Wilkes-Barre/Scranton Penguins | AHL | 6 | 1 | 2 | 3 | 4 | – | – | – | – | – |
|  | Arizona Coyotes | NHL | 39 | 5 | 6 | 11 | 25 | – | – | – | – | – |
| 2018–2019 | Arizona Coyotes | NHL | 68 | 12 | 10 | 22 | 15 | – | – | – | – | – |
| 2019–2020 | Edmonton Oilers | NHL | 62 | 12 | 9 | 21 | 12 | 4 | 1 | 0 | 1 | 4 |
| 2020–2021 | Edmonton Oilers | NHL | 52 | 7 | 6 | 13 | 37 | 3 | 0 | 0 | 0 | 2 |
| 2021–2022 | Edmonton Oilers | NHL | 8 | 0 | 1 | 1 | 7 | 13 | 0 | 1 | 1 | 4 |
| 2022–2023 | Pittsburgh Penguins | NHL | 62 | 6 | 6 | 12 | 43 | – | – | – | – | – |
| 8 kautta | yhteensä | NHL | 305 | 45 | 38 | 83 | 143 | 24 | 1 | 1 | 2 | 12 |
| 5 kautta | yhteensä | AHL | 188 | 32 | 32 | 64 | 170 | 20 | 4 | 1 | 5 | 26 |

Lähteet
-------

* Josh Archibald Eurohockey-sivustolla (englanniksi)
* Josh Archibald *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Josh Archibald *EliteProspects*. Viitattu 18.1.2018. (englanniksi)
2. ↑  Jim Archibald *EliteProspects*. Viitattu 18.1.2018. (englanniksi)
3. ↑  Univ. of Nebraska-Omaha 2012-2013 *EliteProspects*. Viitattu 18.1.2018. (englanniksi)
4. ↑  NCAA 2012–2013 *EliteProspects*. Viitattu 18.1.2018. (englanniksi)
5. ↑  NCAA 2013–2014 *EliteProspects*. Viitattu 18.1.2018. (englanniksi)
6. ↑  Hobey Baker Award Finalists *EliteProspects*. Viitattu 18.1.2018. (englanniksi)
7. ↑  Penguins Sign Forward Josh Archibald to an Entry-Level Contract *Pittsburgh Penguins*.  17.5.2014. Viitattu 18.1.2018. (englanniksi)
8. ↑  Penguins Recall Forward Josh Archibald *Pittsburgh Penguins*.  12.2.2017. Viitattu 18.1.2018. (englanniksi)
9. ↑  Penguins Re-Sign Forward Josh Archibald and Defenseman Derrick Pouliot *Pittsburgh Penguins*.  13.7.2017. Viitattu 18.1.2018. (englanniksi)
10. ↑  Coyotes Acquire Archibald and Maguire from Pittsburgh *Arizona Coyotes*.  19.12.2017. Viitattu 18.1.2018. (englanniksi)
11. ↑